Liams Nīsons
Liams Džons Nīsons (angļu: Liam John Neeson; dzimis 1952. gada 7. jūnijā) ir ziemeļīru aktieris. Kino Nīsons debitējis 1978. gadā ar lomu Pilgrim's Progress. Viņš ir pazīstams ar lomām tādās filmās kā "Šindlera saraksts", "Zvaigžņu kari: Ļaunumu vēstošā ilūzija", "Betmens: Sākums", "Maikls Kolinss" (Michael Collins), "Nolaupītā", "Tumsas cilvēks" (Darkman), "Robs Rojs" (Rob Roy), "Kinsijs" (Kinsey), "Sniegāju gūstekņi" (The Grey), "Titānu cīņa" (Clash of the Titans), "Debesu valstība", "Nezināmais", "Non-Stop: tiešais reiss", "Cilvēks vilcienā" un "Nārnijas hronikas" (The Chronicles of Narnia) filmu sērijā. Ir ticis nominēts Amerikas Kinoakadēmijas balvai, BAFTA kino balvai un trim Zelta globusa balvām.